laion/Wikipedia-Exotic huggingface dataset:
אהרון סיטבון

אהרון סיטבון (בצרפתית: Gilbert Sitbon תעתיק:ז'ילבר סיטבון; נולד ב-1 בינואר 1947 בתוניס) הוא מוזיקאי ישראלי חוזר בתשובה חסיד חב"ד. לפני שחזר בתשובה היה זמר מצליח בצרפת. נולד בתוניס וגדל שם עד גיל 12, אז עברה המשפחה לצרפת. בגיל 17 החל להופיע עם שירים ולחנים שכתב, וזכה להצלחה בצרפת, בבלגיה ובאירופה. הוא הוציא בצרפת ארבעה אלבומים ועשרים אלבומים קצרים, מהם נמכרו למעלה משני מיליון עותקים. שיריו הושמעו בתחנות הרדיו בצרפת והוא הופיע גם בטלוויזיה. בשיא הצלחתו החל להתקרב ליהדות דרך חסידי חב"ד שפגש ברחוב בפריז. הוא חזר בתשובה, הקים משפחה, והפסיק לעסוק במוזיקה. ב-1986 עלה לישראל. ערב אחד בשנת 2015 התנגן בראשו השיר "שמש עולה" שהלחין מישל פוגאן, אותו הכיר סיטבון ממשרד האמרגנות בו היה רשום בצרפת. הוא התאים ללחן זה את הפיוט "אדון עולם" והוציאו לאור כסינגל המלווה בקליפ בו משולבים קטעי וידאו של סיטבון כזמר בצרפת בשנות ה-70 ועטיפות אלבומיו הישנים. את השיר עיבד והפיק יובל סטופל. בעקבות הצלחת הסינגל החליט להוציא אלבום. הסינגל השני שיצא הוא "אחכה לו", אותו הוא שר לצד בנו דוד. האלבום שהחיינו יצא לאור לקראת חג השבועות ה'תשע"ו. המילים באלבום לקוחות מהמקורות ומפרי עטם של אלי קליין ואיצי ברי, שגם הפיקו מוזיקלית וניגנו באלבום. בהקלטת האלבום השתתפו אבי סינגולדה ואייל שילוח. מהאלבום בלטו השירים: "אדון עולם", "אני מאמין", "אחכה לו", "שהחיינו", ו"שומר ישראל". ב-2018 הוציא את הסינגל "הגיע זמן גאולתכם" לצד קליפ בו הוא מופיע ושר לצד נכדיו. ב-2019 הוציא את הסינגל "מלך המשיח" שמתאר ביאת המשיח. סיטבון מתגורר כיום בשכונת רמות ד' שבירושלים. Mes Grandes Espérances (1976-1979) A Mi-Chemin / Même Tes Amours (1980) Il Faut Rouler Cool (1985) שהחיינו (2016) הגיע זמן גאולתכם (2021) אהרון סיטבון, ברשת החברתית פייסבוק אהרון סיטבון, סרטונים בערוץ היוטיוב אהרון סיטבון, באתר Discogs (באנגלית) מנחם כהן, גיטרה מאובקת אחרי שלושים שנה, באתר "שיחת השבוע", 28 בפברואר 2014 קסום: אהרון סיטבון בסינגל חדש – אני מאמין • האזינו, באתר רדיו קול חי, 28 באוקטובר 2014 קובי סלע, צוק איתן: השיר של אהרון סיטבון, באתר ערוץ 7, 6 באוגוסט 2015 משה בן חיים, השמעת בכורה: אהרן סיטבון השיק אלבום ראשון ? ראיון בלעדי באתר חב"ד אונליין, 27 במרץ 2016 יאיר טוקר, ‏"שהחיינו" • אהרון סיטבון משיק אלבום ביכורים בגיל שבעים, באתר כיכר השבת, 13 ביוני 2016 כוכב העבר שפרש ללימוד תורה יוצא עם בנו למסע מוזיקלי מרתק, באתר רדיו קול חי, 20 באפריל 2016 מעיין כפיר, אהרון סיטבון: "אחרי שלושים שנה שלא התקרבתי למוזיקה, התעורר בי שוב הרצון לשיר וליצור", באתר "הידברות", 27 ביוני 2016 אהרון סיטבון באתר encyclopedisque (בצרפתית) אהרון סיטבון 1977, סרטון באתר יוטיוב אדון עולם - אהרון סיטבון, סרטון באתר יוטיוב "אחכה לו": משפחת סיטבון מחכה למשיח, באתר "הידברות", 21 באפריל 2016 אהרון סיטבון אני מאמין, בביצוע Aharon Sitbon Believe, סרטון באתר יוטיוב אהרון ודוד סיטבון אחכה לו הקליפ הרשמי, בביצוע Aharon & David Sitbon Achacke Lo Official Music Video, סרטון באתר יוטיוב אהרון סיטבון שהחיינו, בביצוע Aharon Sitbon SheHecheyanu, סרטון באתר יוטיוב אהרון סיטבון - שומר ישראל, סרטון באתר יוטיוב אהרון סיטבון בקליפ מיוחד עם הנכדים: "הגיע זמן גאולתכם", באתר הידברות, 4 בפברואר 2018 אהרון סיטבון - מלך המשיח
רוברט ארבולדה

רוברט ארבולדה (בספרדית: Robert Arboleda; נולד ב-22 באוקטובר 1991) הוא כדורגלן אקוודורי המשחק בסאו פאולו בעמדת הבלם. ארבולדה התחיל את הקריירה שלו במחלקת הנוער של אולמדו. בשנת 2011 הושאל לקניאר ועונה לאחר מגן לדפורטיבו גרסיה, בה שיחק גם בעונה שלאחר מכן. ב-22 בינואר 2013 חתם ב-LDU לוחה מליגת העל האקוודורית. ב-31 בינואר, הוא ערך את הופעת הבכורה שלו בקבוצה בהפסד 2-1 לאינדפנדיינטה דל ואלה, במשחק זה גם הורחק. ב-3 בנובמבר 2013 ארבולדה הבקיע את שער הבכורה שלו בקבוצה בניצחון 1-2 נגד דפורטיבו קואנקה. ב-7 בינואר 2014 ארבולדה חתם באתלטיקו קטוליקה, אך כעבור שבועיים חזר ל-LDU לוחה כשחקן מושאל. לקראת עונת 2015 ארבולדה חזר לאתלטיקו קטוליקה, בה שיחק שתי עונות וחצי. ב-5 ביולי 2017 ארבולדה חתם בסאו פאולו מליגת העל הברזילאית, שהיא התחנה הראשונה שלו מחוץ לאקוודור, תמורת 1.8 מיליון אירו. ב-10 ביולי ארבולדה ערך את הופעת הבכורה שלו בקבוצה בהפסד 3-2 לסנטוס, בו גם כבש את שער הבכורה שלו בקבוצה. ב-26 ביוני 2016 ארבולדה ערך את הופעת הבכורה שלו בנבחרת אקוודור בניצחון 0-1 נגד ארצות הברית. ארבולדה, נכלל בסגל הנבחרת לקראת קופה אמריקה 2016, אך לא שותף באף משחק. ב-22 בפברואר 2017 ארבולדה הבקיע את שער הבכורה שלו בנבחרת בניצחון 1-3 נגד הונדורס. נכלל בסגל נבחרת אקוודור לטורניר מונדיאל 2022. מדיה וקבצים בנושא רוברט ארבולדה בוויקישיתוף רוברט ארבולדה, באתר Transfermarkt רוברט ארבולדה, באתר Soccerway רוברט ארבולדה, באתר WorldFootball.net רוברט ארבולדה, באתר National Football Teams רוברט ארבולדה, באתר FootballDatabase.eu Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
הלל גבע

פרופ' הלל גבע הוא ארכאולוג ישראלי שביצע חפירות רבות בירושלים. מנהל החברה לחקירת ארץ-ישראל ועתיקותיה. גבע למד ארכאולוגיה באוניברסיטה העברית. בתחילת שנות ה-70 הוא השתתף במחקר של מערות קבורה בהר הצופים. במשך שנות ה-70 וה-80 הוא השתתף בחפירות שערך נחמן אביגד ברובע היהודי. במהלך חפירות אלו היה גבע מהדוחפים את העמדה שירושלים של ימי בית ראשון הגיעה עד למגדל דוד. בנוסף, חפר גבע באזור מגדל דוד ובניגוד למקובל פקפק בטענה שהלגיון העשירי פרטנסיס שכן במגדל דוד, אף על פי שבחפירות במקום נמצאו רעפים ולבנים עם טביעות חותם של הלגיון, שכן טביעות של הלגיון נמצאו בכל רחבי העיר ולעומת זאת בחפירות מגדל דוד לא נמצאו מבנים כלשהם של הלגיון. בשנים 2003–2006, חפר גבע מתחת לבית הכנסת החורבה מטעם האוניברסיטה העברית והחברה לפיתוח הרובע היהודי, לקראת שחזור בית הכנסת. בחפירות אלו גילה קשת שלמה שזוהתה כשער רחוב שהתפצל מהקארדו מהתקופה הביזנטית. מכהן כמנהל החברה לחקירת ארץ-ישראל ועתיקותיה. הלל גבע, באתר Academia.edu מידע על הלל גבע בקטלוג הספרייה הלאומית הלל גבע, דף שער בספרייה הלאומית (הקישור אינו פעיל) צבי אילן, קברי יהודים נחשפו בירושלים, דבר, 21 באפריל 1972 עדות להתקפת בבל על ירושלים נתגלתה בחפירות הרובע היהודי, דבר, 30 באוקטובר 1975 צבי אילן, הרחוב הראשי של ירושלים הקדומה, דבר, 30 ביוני 1976 צבי אילן, הקארדו של ירושלים, דבר, 18 בנובמבר 1983 צבי אילן, מצודת ירושלים, דבר, 23 בינואר 1981 צבי אילן, הלגיון העשירי, דבר, 7 באוגוסט 1981 נדב שרגאי‏, תגליות ארכיאולוגיות בין חורבות ה"חורבה", באתר וואלה, 28 בנובמבר 2006 חדשות בעתיקות - פברואר 2014, רשות הטבע והגנים ערך זה הוא קצרמר בנושא ישראלים ובנושא ארכאולוגיה. אתם מוזמנים לתרום לוויקיפדיה ולהרחיב אותו.
אריסטוקרטים

האם התכוונתם ל... בדיחה וסרט תיעודי אודותיה האריסטוקרטים (בדיחה) (אנ') (The Aristocrats) – תבנית בדיחה גסה ומערערת מוסכמות שהייתה נפוצה במופעי וודוויל האריסטוקרטים (סרט) (אנ') – סרט תיעודי אמריקאי משנת 2005 המתחקה אחר בדיחת האריסטוקרטים ותולדותיה הרכב מוזיקלי האריסטוקרטים (להקה) (The Aristocrats) – שלישיית רוק אינסטרומנטלי אמריקאית שהוקמה בשנת 2011 ונקראה בהשראת בדיחת האריסטוקרטים האריסטוקרטים (אלבום) (אנ') – אלבום הבכורה של להקת האריסטוקרטים משנת 2011 אחר אריסטוקרטים (סדרת טלוויזיה) (Aristocrats) – סדרת טלוויזיה בריטית–אמריקאית–אירית משנת 1999 האריסטוקרטים (מחזה) – מחזה ישראלי מאת עדנה מזי"א, הועלה לראשונה בשנת 2010 אריסטוקרטיה – אחת משלוש צורות השלטון החיוביות לפי אריסטו אריסטוקרטיה (מעמד) – בני המעמד החברתי הגבוה (בהתייחס להגדרה של אריסטו) מופעי ווֹדְווִיל (Vaudeville) היו נפוצים בצפון אמריקה ובאירופה מסוף המאה המאה ה-19 עד תחילת המאה ה-20.
ולטודו

האם התכוונתם ל... ולטודו (אלה) – אלת הבריאות והניקיון במיתולוגיה הרומאית. במיתולוגיה היוונית נקראה היגיאה. ולטודו (ירח) – ירח של שבתאי שהתגלה ב-2016 אך הוכרז רשמית ב-2018.
קבוצת חג'ג'

קבוצת חג'ג' ייזום נדל"ן בע"מ, המוכרת בשם המקוצר קבוצת חג'ג', היא חברה ציבורית ישראלית, העוסקת בנדל"ן יזמי, בנדל"ן מניב ובהחזקת חברת הבת "רג'נסי". מניות החברה נסחרות בבורסה לניירות ערך בתל אביב, והחברה נמצאת בשליטתם של האחים יצחק (צחי) ועידו חג'ג', ובניהולו של המנכ"ל תמיר אמר. האחים חג'ג' הקימו את חברת הבנייה שלהם בשנת 2003. בשנת 2010 רכשו האחים חג'ג' את השלד הבורסאי של חברת "אסים נדל"ן והשקעות", והתחילו לפעול כחברה בורסאית. קבוצת חג'ג' בנתה פרויקטי בנייה שונים ובהם: מגדל מאייר ברוטשילד - מגדל מגורים ברחוב רוטשילד בתל אביב מגדלי הארבעה - מגדלי משרדים ברחוב הארבעה בתל אביב מגדלי תל אביב - מגדלי מגורים בשכונת נחלת יצחק בתל אביב מגדלי הצעירים - מגדלי מגורים בתל אביב פרויקט H אינפיניטי פרויקט H Tower הקבוצה פועלת באמצעות מספר חברות בנות, ובהן חברת בת הפועלת לביצוע ולשיווק פרויקטים של פינוי בינוי בתל אביב במסגרת תוכנית תמ"א 38. בשנת 2009 נבחרה הקבוצה לאחת מארבע קבוצות הנדל"ן המשפיעות במשק. בשנת 2011 נבחר צחי חג'ג', בעל שליטה בחברה ויושב-ראש הדירקטוריון, לאיש השנה בתחום הנדל"ן של עיתון "גלובס". בנובמבר 2013 הודיעה הקבוצה על הנפקת 7% משוויה, לפי שווי חברה מינימלי של 300 מיליון ש"ח, כדי לגייס הון חדש לפעילותה. במרץ 2022 הודיעה החברה על חתימת מסמך עקרונות לא מחייב לפיו תרכוש מהחברה לישראל 16.69% מחברת בז"ן. ב-15 בנובמבר 2022 מונה תמיר אמר למנכ"ל הקבוצה. מדיה וקבצים בנושא קבוצת חג'ג' בוויקישיתוף אתר האינטרנט הרשמי של קבוצת חג'ג' קבוצת חג'ג' ייזום נדל"ן בע"מ, באתר הבורסה לניירות ערך בתל אביב קבוצת חג'ג' ייזום נדל"ן בע"מ, באתר "מאיה" שלומית לן, ‏אחים VIP, באתר ‏מאקו‏, 19 במאי 2009 אמיר פרגר, בן משפחה קיבל "בטעות" 424 אלף שקל — חג'ג' אישרה בדיעבד, באתר כלכליסט, 1 באוגוסט 2023 קבוצת חג'ג' ייזום נדל"ן בע"מ: נתונים כספיים באתר מאי"ה. מיכאל רוכוורגר, שלומית צור, לאחר שמכרו 3,000 דירות, האחים חג'ג' מגיעים לבורסה, באתר הארץ, 23 ביוני 2010 מקור: אתר החברה מירב מורן, ‏צחי חג'ג', איש השנה בנדל"ן: "היום זה גינדי, קנדה ישראל ואנחנו", דרור מרמור ומירב מורן, באתר גלובס, 7 במרץ 2011, 7 במרץ 2011 לירן סהר, חג'ג' מנפיקה מניות בהיקף של 22 מיליון שקל - מה שווי החברה?, באתר ביזפורטל, 14 בנובמבר 2013, 14 בנובמבר 2013 קבוצת חג'ג' ייזום נדל"ן בע"מ - דיווח מיידי, באתר "מאיה", 20 במרץ 2022; גולן חזני, הרוכשים המפתיעים של בתי הזיקוק: האחים חג'ג', באתר כלכליסט, 20 במרץ 2022
מרקורי ציקלון

מרקורי ציקלון (באנגלית: Mercury Cyclone) היא "מכונית שרירים" ("Muscle car" (אנ')), לשימוש רחוב או ל"מרוצי דראג" ("Drag racing" (אנ')) בתצורות: 2 דלתות קופה, ו-2 דלתות קבריולה אשר יוצרה על ידי חטיבת מרקורי בקונצרן המכוניות האמריקאית פורד בין השנים 1964–1972, יוצרו 90,526 יחידות. דגמי "מרקורי ציקלון" צולמו לסדרות טלוויזיה ולסרטי קולנוע. 2 דלתות - קופה. 2 דלתות - קבריולה. "Mercury Comet Cyclone" (יוצר בין השנים 1964–1968). "Mercury Cyclone Spoiler II" (יוצר בין השנים 1969-1970). "Cobra Jet" (יוצר בשנת 1969). "Cyclone Spoiler" (יוצר בשנת 1970). "Cyclone GT" (יוצר בין השנים 1968-1970). "Ram Air" (יוצר בשנת 1970). "Super Cobra Jet" (יוצר בשנת 1971). "Drag Pak" (יוצר בשנת 1971). מרקורי ציקלון דגם "GT", שנת 1964 מרקורי ציקלון, שנת 1970 מרקורי ציקלון דגם "GT" שנת 1970 מרקורי ציקלון מרקורי ציקלון, שנת 1968 מרקורי ציקלון מרקורי ציקלון, דגם "GT" שנת 1971 מרקורי ציקלון, שנת 1969 מנוע מרקורי ציקלון דגם "Mercury Cyclone GT", שנת 1969 מרקורי מרקורי ציקלון ספוילר 2 פורד פיירליין ת'ונדרבולט פורד מוסטנג מדיה וקבצים בנושא מרקורי ציקלון בוויקישיתוף מרקורי ציקלון, סרטון באתר יוטיוב מרקורי ציקלון, סרטון באתר יוטיוב מכונית שרירים - סוג של מכונית ספורט בעלת 2 דלתות עם מנוע רב עוצמה המיועדת לנהיגה בעלת ביצועים גבוהים מרוץ דראג הוא סוג של מרוץ מוטורי שבו מכוניות או אופנועים מתחרים, בדרך כלל שניים בכל פעם, כדי להיות הראשון לחצות קו הסיום Holder, Bill; Kunz, Phil. Ford Muscle. F+W Publications, Inc. 2004, p. 83-90. ISBN 0-87349-835-6 מרקורי ציקלון oldride.com/library/mercury_cyclone "מרקורי ציקלון" בסדרות טלוויזיה וסרטי קולנוע imcdb.org/vehicles_make-Mercury_model-Cyclone John Gunnell (Herausgeber): Standard Catalog of American Cars 1946–1975. Krause Publications, Iola 2002, ISBN 0-87349-461-X, S. 525–539. מרקורי ציקלון דגם Spoiler II, שנת 1970 streetmusclemag.com/features/muscle-cars-you-should-know-1970-mercury-cyclone-spoiler-ii מרקורי ציקלון קוברה ג'ט roadandtrack.com/car-culture/classic-cars/a17535992/1969-mercury-cyclone-cj מרקורי ציקלון דגם "GT" howstuffworks.com/1968-1969-mercury-cyclone-gt
ז'ודזינה

ז'ודזינה (בבלארוסית: Жо́дзіна, ברוסית: Жо́дино, ז'ודינו) היא עיר במרכז בלארוס במחוז מינסק. נכון ל-2021 מתגוררים בעיר 65,451 תושבים. בעיר קיימים תשעה בתי ספר יסודיים, שני תיכונים ובית ספר מקצועי אחד. התעשייה העיקרית בעיר היא מפעל הרכב של חברת משאיות הענק BelAZ אשר מעסיק כ-11,000 עובדים. שאר התעשייה מבוססת על טכסטיל ויצור בגדים ליצוא. העיר יושבת על ציר E1 הבלארוסי שמהווה חלק מכביש E30 אירופה(אנ') המחבר את אירלנד מהקצה המערבי לרוסיה בקצה המזרחי. לעיר שתי תחנות רכבת, תחנת ז'ודזינה ותחנת ז'ודזינה יוזאני, התחנות הן חלק מקו הרכבת מינסק-מוסקבה. נמל התעופה הלאומי מינסק ממוקם כ-40 ק"מ מהעיר. את העיר מייצגת קבוצת הכדורגל טורפדו ז'ודינו מליגת העל הבלארוסית אשר השיגי השיא שלה הם זכייה בגביע הבלארוסי והעפלה לסיבוב השני במוקדמות הליגה האירופית מדיה וקבצים בנושא ז'ודזינה בוויקישיתוף אתר האינטרנט הרשמי של ז'ודזינה (באנגלית)
בנגלדש במשחקים האולימפיים לנוער

בנגלדש משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער בנגלדשי לא זכה במדליה אולימפית לנוער. ההשתפות של ספורטאי הנוער הבנגלדשים היא בעיקר סמלית. המשלחת הראשונה של בנגלדש למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בשלושה ענפי ספורט, קליעה, קשתות ושחייה. המשלחת הגיע להישג בענף הקשתות כאשר העפילה לרבע הגמר בתחרות הנערים, מלבד ענף זה המשלחת סיימה במקומות האחרונים בתחרויות. המשלחת לאולימפיאדת הנוער נאנג'ינג הייתה המשלחת הגדולה ביותר ומנתה 15 ספורטאים שהתחרו בחמישה ענפים: הוקי שדה, הרמת משקולות, קליעה, קשתות ושחייה. בדומה לאולימפיאדת הנוער סינגפור, ספורטאי המשלחת לא הגיעו להישגים משמעותיים וסיימו במקומות האחרונים בתחרויות. בנגלדש במשחקים האולימפיים בנגלדש במשחקים הפאראלימפיים
יחסי בורונדי–ישראל

בין מדינת ישראל ורפובליקת בורונדי מתקיימים יחסים דיפלומטיים רשמיים נכון לשנת 2021. עם הכרזת עצמאות בורונדי, ביולי 1962, כוננו קשרים דיפלומטיים עם ישראל, שבניסיון להתמודד עם השפעותיו של החרם הערבי, פעלה לייסד יחסים דיפלומטיים עם מדינות אפריקה שמדרום לסהרה. היזמה לכינון היחסים הדיפלומטיים נענתה בחיוב מצד בורונדי, שניהלה מדיניות חוץ פרו-מערבית. בדצמבר 1962 ערך מואמבוטסה הרביעי, מלך בורונדי ביקור רשמי בישראל והיה למלך הראשון שביקר במדינת ישראל. לאחר מלחמת ששת הימים ניתקה גינאה את יחסיה עם ישראל בגלל כיבוש חצי האי סיני, בשנת 1972 ניתקו אוגנדה, צ'אד, קונגו ובורונדי את יחסיהן עם ישראל. מדינות אלה זוהו עם השפעות ערביות ומוסלמיות באמצעות פעילות בארגון האחדות האפריקאי. ב-1968 התאמנו 120 חיילים מבורונדי בבית הספר הישראלי לצניחה בקונגו. ייעודם היה לשמש יחידת אבטחה לנשיא בורונדי, הדיקטטור הצבאי מישל מיקומברו. ב–31 באוקטובר 1969 העניק השגריר אהרון עפרי למיקומברו תת-מקלע עוזי במתנה. ביוני 1970 מסרה ישראל לבורונדי 40 יחידות תת-מקלע עוזי. במרץ 1971 סיימו 206 חיילים בורונדים נוספים קורס צניחה בבית הספר הישראלי בקונגו. במרץ 1995 חודשו היחסים הדיפלומטיים בין המדינות, ולישראל יש שגריר שאינו תושב המופקד על היחסים עם בורונדי. בשנת 2008 נחתם הסכם לשיתוף פעולה כלכלי בין ישראל לבורונדי, במסגרת הסכם כללי שנחתם יחד עם המדינות ליבריה, בנין ורואנדה. ב-2016 החליט משרד הביטחון הישראלי שלא להעניק פטור מקבלת רישיון שיווק ליצואנים ביטחוניים המייצאים לבורונדי בשל חשד לפגיעה בזכויות אדם. משה יגר, ראשיתו של שירות החוץ 1948–1967, הוצאת כרמל, 2021, עמ' 251–252. מדיה וקבצים בנושא יחסי בורונדי–ישראל בוויקישיתוף איתי מק, טבח בבורונדי? רצח עם ברואנדה? העיקר שהעסקים כרגיל, באתר הארץ, 27 באפריל 2024 היום - עצמאות לרואנדה-אורונדי, דבר, 1 ביולי 1962 מלך בורונדי מגיע היום לביקור רשמי בישראל, דבר, 19 בדצמבר 1962 הביקור המלכותי הראשון בישראל: מלך בורונגי פופולארי בקרב הענקים והפיגמאים כאחד, חרות, 19 בדצמבר 1962 יחסי אפריקה-ישראל שבים לימי הזוהר ישראל היום, 4 ביולי 2016 Israel's Diplomatic Missions Abroad: Status of relations באתר משרד החוץ אגף אפריקה באתר משרד החוץ ישראל חתמה על הסכמים כלכליים עם ליבריה, בנין, בורונדי ורואנדה, באתר TheMarker‏, 1 במאי 2008 גילי כהן, משרד הביטחון הסיר את בורונדי מרשימת המדינות שניתן לייצא להן נשק ללא רישיון שיווק, באתר הארץ, 11 בפברואר 2016
בהוטן במשחקים האולימפיים לנוער

בהוטן משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער בהוטני לא זכה במדליה אולימפית לנוער. ההשתפות של ספורטאי הנוער הבהוטנים היא בעיקר סמלית. המשלחת הראשונה של בהוטן למשחקים האולימפיים לנוער הייתה לאולימפיאדת הנוער סינגפור וכללה ספורטאית יחידה שהתחרתה בטאקוונדו והפסידה בקרב בו השתתפה. המשלחת לאולימפיאדת הנוער נאנג'ינג הייתה המשלחת הגדולה ביותר ומנתה שני ספורטאים שהתחרו בענפים אתלטיקה וקליעה. בדומה לאולימפיאדת הנוער סינגפור, ספורטאי המשלחת לא הגיעו להישגים משמעותיים וסיימו במקומות האחרונים בתחרויות. בהוטן במשחקים האולימפיים
יחסי סאו טומה ופרינסיפה – קנדה

יחסי סאו טומה ופרניסיפה–קנדה הם יחסי החוץ שבין הרפובליקה הדמוקרטית של סאו טומה ופרינסיפה לבין קנדה. בשנת 1979, ארבע שנים בלבד לאחר שסאו טומה ופרניסיפה הכריזה על עצמאותה, קנדה מינתה את שגרירה הראשון הממונה על סאו טומה ופרניסיפה. בין המדינות קיימים מספר שיתופי פעולה במסגרת ארגונים בינלאומיים כגון לה פרנקופוני. בשנים 2016–2017, קנדה העניקה לסאו טומה ופרניסיפה סיוע בשווי 1.42 מיליון דולר אמריקאי. קנדה מספקת מלגות לסטודנטים מסאו טומה ופרניסיפה, במסגרת מספר תוכניות מלגות קנדיות. קנדה אינה מיוצגת בסאו טומה ופרניסיפה, הנציבות העליונה הקנדית בניגריה ממונה על סאו טומה ופרניסיפה. המשלחה הקבועה של סאו טומה ופרניסיפה לאו"ם בניו יורק, משמשת גם כשגרירות המדינה בקנדה. בנוסף, סאו טומה ופרניסיפה מיוצגת בקנדה על ידי קונסול כבוד במונטריאול. יחסי המדינות, באתר השגרירות הקנדית באבוג'ה Foreign Affairs Trade and Development Canada Government of Canada, Bilateral Product trade
יום השחמט הבין-לאומי

יום השחמט הבין-לאומי חל ב-20 ביולי מדי שנה, היום בו הוקם פיד"ה, ארגון השחמט העולמי. הרעיון לחגוג את היום הזה כיום שחמט בינלאומי הוצע על ידי אונסק"ו, ונחגג ככזה מאז שנת 1966. יום זה נבחר משום שב-20 ביולי (בשנת 1924) הוקם פיד"ה, ארגון השחמט העולמי, שאיחד בתוכו כמה איגודי שחמט בינלאומיים. "משחק המלכים" המורכב, נחשב לענף ספורט ולתחביב מהנפוצים בעולם. הניצחון במשחק השחמט מגיע כאשר אחד המלכים "מאוים" על ידי שחקן אחר, ואינו יכול לבצע מהלך שיציל אותו. מקור השחמט הוא כנראה במשחק הודי שהלך והתפתח במדינות שונות במזרח הרחוק כאשר החל מהמאה השביעית הוא התפשט במהירות בכל היבשת. אתר האינטרנט הרשמי של יום השחמט הבין-לאומי אתר האינטרנט הרשמי של יום השחמט הבין-לאומי (באנגלית) יום השחמט: מה שאתם צריכים לדעת היום, באתר וואלה, 20 ביולי 2015 עיגול לטובה - השבוע צוין יום השחמט הבינלאומי ואנחנו מקדישים את חמישי לטובה לעמותת צ.ל.ש (צעירים לומדים שחמט) סטודנטים ובוגרים מלמדים ילדים מהפריפריה, במצב סוציו אקונומי נמוך (שיש להם פוטנציאל גבוה) שחמט, במטרה לפתח חשיבה והתפתחות אישית וחברתית. עגלו לטובתכם ועזרו להם להמשיך בעשייה החשובה צ.ל.ש. צעירים לומדים שחמט | פייסבוק, באתר he-il.facebook.com ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
פרסנל קימפמבה

פרסנל קימפמבה (בצרפתית: Presnel Kimpembe; נולד ב-13 באוגוסט 1995) הוא כדורגלן צרפתי המשחק בפריז סן-ז'רמן ובנבחרת צרפת בעמדת הבלם. קימפמבה נולד בבומון-סור-אויס לאב שהיגר מהרפובליקה הדמוקרטית של קונגו ולאם ממוצא האיטי. קימפמבה התחיל את הקריירה שלו בקבוצת "ארגני" ובגיל 10 הצטרף לקבוצת הילדים של פריז סן-ז'רמן. ב-17 באוקטובר 2014 קימפמבה ערך את הופעת הבכורה שלו בקבוצה הבוגרת בניצחון 1–3 נגד לאנס. בעונת 2017/2018 קימפמבה הפך לשחקן הרכב בפריז ורשם 27 הופעות בליגה, וזכה עימה באליפות. ב-6 בפברואר 2022 כבש שער בכורה בקבוצה בניצחון 1–5 על ליל. קימפמבה רשם הופעה אחת במדי נבחרת הרפובליקה הדמוקרטית של קונגו בכדורגל עד גיל 20, אך כעבור שנה החליט לייצג את צרפת. באוקטובר 2016, קימפמבה זומן לסגל הנבחרת הבוגרת. ב-27 במרץ 2018 קימפמבה ערך את הופעת הבכורה שלו בנבחרת בניצחון 1–3 נגד רוסיה. קימפמבה זכה עם הנבחרת במונדיאל 2018. נכלל בסגל נבחרת צרפת בטורניר מונדיאל 2022, אולם נגרע מהסגל מספר ימים לפני פתיחת הטורניר בשל פציעה. פריז סן-ז'רמן אליפות צרפת (7): 2015/2016, 2017/2018, 2018/2019, 2019/2020, 2021/2022, 2022/2023, 2023/2024 קופה דה פראנס (5): 2015/2016, 2016/2017, 2017/2018, 2019/2020, 2020/2021 גביע הליגה הצרפתי (4): 2015/2016, 2016/2017, 2017/2018, 2019/2020 גביע האלופות הצרפתי (4): 2016, 2017, 2020, 2022 נבחרת צרפת גביע העולם בכדורגל: 2018 ליגת האומות: 2020/2021 מדיה וקבצים בנושא פרסנל קימפמבה בוויקישיתוף פרסנל קימפמבה, ברשת החברתית פייסבוק פרסנל קימפמבה, ברשת החברתית אקס (טוויטר) פרסנל קימפמבה, ברשת החברתית אינסטגרם פרסנל קימפמבה, באתר Transfermarkt פרסנל קימפמבה, באתר Soccerway פרסנל קימפמבה, באתר BDFutbol פרסנל קימפמבה, באתר WorldFootball.net פרסנל קימפמבה, באתר National Football Teams פרסנל קימפמבה, באתר FootballDatabase.eu פרסנל קימפמבה, באתר ESPN Squad Announcement בחשבון הטוויטר הרשמי של נבחרת צרפת, 9 בנובמבר 2022 (באנגלית) Disasi remplace Kimpembe באתר הרשמי של התאחדות הכדורגל הצרפתית, 14 בנובמבר 2022 (בצרפתית)
טסיה טלס

טסיה טלס (באנגלית: Tasya Teles; נולדה ב-1 בפברואר 1985) היא שחקנית קנדית, אשר מוכרת בעיקר מתפקידה בתור אקו בסדרת המדע-בדיוני "המאה" ברשת The CW. טלס נולדה בטורונטו, אונטריו שבקנדה. אמה נולדה באדמונטון, אלברטה, ואילו אביה הוא ברזילאי במקור ממינאס ז'ראיס. היא ומשפחתה עברו לוונקובר, קולומביה הבריטית כשהייתה בת חמש. טלס בוגרת לימודי תואר ראשון בחוג לאמנויות הדרמה באוניברסיטת קונקורדיה במונטריאול, קוויבק. בשנת 2013 קיבלה את תפקידה הראשון בסרט המתח בסגנון פאונד פוטג' "Afflicted" בתפקיד מריה. בשנת 2014 שיחקה בתפקיד חוזר בסדרת הדרמת המשטרתית של DirecTV "חוצה את הקווים". באותה שנה שיחקה בתפקידי אורח בסדרות הטלוויזיה שונות, ביניהם "ראש" של רשת שואוטיים, "רצף הזמן", "המכשפות מאיסט אנד" ו"פולשים". שיחקה גם במספר סרטי טלוויזיה של ערוצים כמו הולמרק ולייפטיים; בין היתר בסרט "חג המולד הגרוע ביותר של גראמפי קאט" בכיכובו של גראמפי החתול. בשנת 2015 התארחה בסדרות הטלוויזיה "על טבעי" ו"איי זומבי"; שתיהן של רשת The CW. באותה שנה הצטרפה לצוות השחקנית בעונה השנייה של סדרת המדע-בדיוני "המאה" בדמותה של אקו. בעוד בעונות 2&3 דמותה הופיעה כאורחת, בעונה הרביעית היא קיבלה יותר זמן מסך, ומהעונה החמישית ואילך דמותה הפכה לאחת הדמויות הראשיות של הסדרה, עד שזו הסתיימה לאחר שבע עונות. בשנת 2016 היא דיבבה את סיטארה במשחק הווידאו "Watch Dogs 2". בשנת 2017 שיחקה בפרק מתוך הסדרה "נמלטים" של רשת פוקס, ובשנת 2018 שיחקה בסרט האימה הטלוויזיוני של לייפטיים; "גופה באמבטיה". מדיה וקבצים בנושא טסיה טלס בוויקישיתוף טסיה טלס, במסד הנתונים הקולנועיים IMDb (באנגלית)
סטרייק (סדרת טלוויזיה)

סטרייק (באנגלית: Strike) היא סדרת טלוויזיה בריטית המבוססת על סדרת ספרי המתח "קורמורן סטרייק" מאת ג'יי קיי רולינג, שכתבה את סדרת הספרים בשם העט רוברט גלבריית'. הסדרה שודרה לראשונה ב-27 באוגוסט 2017, תחת הפצת רשת הטלוויזיה הבריטית "BBC", לאחר ששודרה לראשונה ב-10 באוגוסט במכון הסרטים הבריטי. בסדרה מככבים בתפקידים ראשיים טום ברק כקורמורן סטרייק, יוצא צבא שהשתחרר משירותו הצבאי לאחר שנפצע ונאלצו לקטוע את רגלו וכעת מתפרנס כבלש פרטי, והולידיי גריינג'ר כרובין אלקוט, מזכירתו הזמנית של סטרייק שמתחילה לקחת חלק פעיל יותר בחקירותיו ואף להתקרב אליו. ליהוקו של ברק כסטרייק אושר בשלבי שנת 2016, יחד עם אישור רשמי שגריינג'ר לוהקה לדמותה של רובין. בתחילת שנת 2017, אושר שהשחקן קר לוגאן יגלם את דמותו של מת'יו, ארוסה של רובין. עד כה, הסדרה שידרה את שלושת העיבודים שלה לשלושת הרומנים שפורסמו - "קריאת הקוקייה", "תולעת משי" ו"דרך הרשע". גריינג'ר ציינה שייתכן שיחלוף פרק זמן מסוים עד שפרקים נוספים של הסדרה ישודרו ואמרה: "אני חושבת שהם תמיד די הבהירו את זה שהם לא רוצים לכתוב את העלילה מבלי לבסס את זה על רומן [מהסדרה]. זה הכל תלוי בכתיבה של ג'ו [ג'יי. קיי. רולינג], וכל מה שג'ו כותבת אודות הדמויות. אז, אתם תצטרכו לחכות." הסדרה עלתה לשידור לראשונה בארצות הברית ב-1 ביוני 2018 ברשת "Cinemax" ובקנדה ברשת "HBO Canada" תחת השם "C.B. Strike" ("ק. ב. סטרייק"). בישראל, הסדרה עלתה לשידור לראשונה ב-7 במרץ 2018 ב-HOT, סלקום tv ו-yes. הסדרה מספרת את סיפורו של קורמורן ב. סטרייק, חייל שהשתחרר מהצבא לאחר שאיבד את רגלו באפגניסטן והפך לבלש פרטי המנהל משרד חקירות קטנטן בלונדון. המלחמה הותירה את סטרייק כשהוא פגוע נפשית ופיזית, אך האינטואיציה הייחודית והחריפה שלו – בנוסף לניסיונו כחוקר צבאי – הופכים אותו לבעל הבחנה חדה ובעל יתרון משמעותי. בעזרתה של מזכירתו הנאמנה, רובין אלקוט, סטרייק צולל אל תיקים מורכבים ומוזרים שמותירים את המשטרה חסרת אונים ויכולת. פרקי "קריאת הקוקייה" הופצו על גבי DVD ב-27 בנובמבר 2017. פרקי "תולעת משי" הופצו על גבי DVD ב-19 בפברואר 2018. פרקי "דרך הרשע" הופצו על גבי DVD ב-16 באפריל 2018. טום ברק – קורמורן סטרייק הולידיי גריינג'ר – רובין אלקוט קר לוגאן – מת'יו קנליף בן קרומפטון – "שאנקר" נטשה או'קיף – שרלוט קמפבל קיליאן סקוט – המפקח אריק וורדל שאגון ילדה – המפקח ריצ'רד אנסטיס הביקורות על עיבוד הרומן "קריאת הקוקייה" לסדרה היו לרוב חיוביות. האתר "Digital Spy" שיבח את הופעותיהם של ברק וגריינג'ר, והגדיר את ביצועיו של ברק כסטרייק כ"התגלות". כריסטופר סטיבנס מ"דיילי מייל" נתן לפרק הראשון ביקורת חיובית, ושיבח את הופעותיהם של ברק ושל גריינג'ר וכן את הופעתו של מרטין שו כטוני לנדרי, ואמר ש"כרובין התוססת, העלמה גריינג'ר מאזנת את אישיותו האבלה [של סטרייק] עם המון אנרגיה ותזזיות". עם זאת, סטיבנס היה ביקורתי בעיקר כלפי חוסר הרגישות כלפי נכותו של סטרייק. כמו כן, גם עיבודו של "תולעת משי" קיבל ביקורות חיוביות, כשהמבקרים שוב שיבחו את הופעותיהם של ברק וגריינג'ר. עם זאת, העיבוד הטלוויזיוני ספג ביקורת על כך שהוא מתאר בצורה גרפית את התאבדותה של אלספת פאנקורט, סצנה שאינה קיימת בספר. תאריך שידור הפרק נפל על יום ההתאבדות הבינלאומי באותה השנה, מה שגרם לחלק מהצופים לטעון שהסצנה המדוברת לא הייתה מלאה מספיק רגישות לנושא. אתר האינטרנט הרשמי של סטרייק (באנגלית) "סטרייק", במסד הנתונים הקולנועיים IMDb (באנגלית) "סטרייק", באתר Rotten Tomatoes (באנגלית) "סטרייק", באתר Metacritic (באנגלית) "סטרייק", באתר Hulu סדרות (באנגלית) "סטרייק", במסד הנתונים הקולנועיים KinoPoisk (ברוסית)